TMB ปรับฐานจนมี Upside ที่น่าเก็บ!แนะซื้อราคาเป้าหมาย 3.30 บ.
TMB ปรับฐานจนมี Upside ที่น่าเก็บ!แนะซื้อราคาเป้าหมาย 3.30 บ.
4 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(4 เม.ย.) ว่า ธนาคารทหารไทย จำกัด (มหาชน) หรือ TMB ปรับคำแนะนำขึ้นจากถือเป็นซื้อ ราคาเหมาะสม 3.30 บาท ราคาหุ้นปรับฐานจนมี Upside ที่น่าสนใจ เนื่องจากความกังวลต่อ CoF และฐานเงินฝากที่อาจได้รับผลกระทบจากการยกเว้นค่าธรรมเนียมการโอนของธนาคารอื่น แต่คาดว่า TMB ผู้ซึ่งเป็นธนาคารแรกและธนาคารเดียวที่ไม่เคยเรียกเก็บรายได้ค่าธรรมเนียมมาก่อน และมี Platform ที่แข็งแกร่งตอบโจทย์เหตุผลการฝากเงินของลูกค้า จะได้รับผลกระทบน้อยมาก
ขณะที่รายได้ค่าธรรมเนียมในปีนี้มีแนวโน้มเติบโตเพิ่มขึ้นจาก Bancassurance และ Loan-related fee ซึ่งมีฐานต่ำในปีก่อน เราคงประมาณการกำไรปี 2018 ที่ 1 หมื่นลบ. +16% เทียบช่วงเดียวกันของปีก่อน และคาดการณ์กำไรไตรมาส1/61 น่าจะอยู่ในเกณฑ์ที่ดีที่ราว 2.26 พันลบ. ทรงตัวเทียบไตรมาสก่อนหน้า แต่ +8% เทียบช่วงเดียวกันของปีก่อน (ดีกว่าค่าเฉลี่ยของกลุ่ม)